<poem>
Dus Namles et ma dame, cil serront lés à lés,<ref follow="v11900">''{{tiret2|homé|riques}} autant au moins que ceux dont s’occupe Maugis. L’élément nouveau est la courtoisie que l’on met à bien placer les gens à table''.</ref>
Et vos et l’arcevesques ensamble mengeres.
Ogiers et Aallars, cil serront lés à lés,<ref>11903 B per à per. ''Ainsi est évitée, comme le note Michelant, la répétition de'' lés à lés ''que l’on a aux vers'' 11901 ''et'' 11909, ''mais ces répétitions elles-mêmes sont souvent du goût archaïque''.</ref>
Et Guichars et Richars et Estous l’adurés ;
{{NumVers|11905}}A chascun des Gascons iert ses més aportés.
Chascuns mangust issi con l’avons devisé ;
A la loi des François nos covient atorner. »
« Par foi, ce dist Renaus, ce aves bien parlé. »
Au mengier sunt asis ensamble lés à lés,
{{NumVers|11910}}Et ont à molt grant joie pain et vin et claré
Et cisnes et paons et malars et lardés.
S’il furent bien servi, ne l’estuet demender.
Quant il orent mengié et beü à planté,
{{NumVers|M 314}}Il leverent des tables, si ont lor mains lavé.<ref>11914 P il osterent les tables, li lavers est criez.</ref>
{{NumVers|11915}}« Seignor, ce dist Ogiers, et que nos respondres ?
Rendres vos ces espées et cel aigle doré
Et la corone Charle dont il est molt irés ?
Li rois vos donra trives jusqu’à {{rom|.i.|1}} an passé. »
« Sire, ce dist Maugis, ja mar en parleres.
{{NumVers|11920}}Volentiers rendrons tout, por la vostre amisté,
Et por l’amor duc Naime et Torpin l’ordené,
Et Estout le cortois que je voi ci ester. »
Donques lor aporterent les bons brans acerés
Et la corone d’or qui molt fait à loer,
{{NumVers|11925}}Et l’aigle tot ausi, dont dist Ogiers li ber :
« Ci a molt bel gaaing, qui le poïst garder. »
« Por saint Pol, dist Richars, ains est au cols doner,
Que ja li miens gaains soit si abandonés. »
« Frere{{corr|.|,}} ce dist Renaus, se vos plaist, non feres. »
{{NumVers|11930}}« Par foi, ce dist Richars, ja mar en parleres. »
« Seignor, ce dist dus Namles, prenes cestui à gré.
Encor nos fait Renaus, seue merci, bonté
Que il nos a rendus nos bons brans acerés. »
<references/>
Castets - La Chanson des quatre fils Aymon, 1909.djvu/674